Diari Oficial de la Generalitat Valenciana


Sumari del DOGV 6951, del 25-01-2013 (2013/517)

RESOLUCIÓ de 27 de desembre de 2012, de la Direcció General d'Innovació, Ordenació i Política Lingüística, per la qual s'autoritzen els projectes i s'aproven les dotacions econòmiques als centres presentats al programa d'innovació per a la lluita contra el fracàs escola a través de la realització d'activitats per a la promoció de la música en els col·legis d'educació infantil i primària, instituts d'educació secundària i els conservatoris elementals i professionals de música i dansa públics de la Comunitat Valenciana, segons la resolució de 26 d'octubre de 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6951

Data del DOGV
:   25-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/517


Data del document
:   27-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 27 de desembre de 2012, de la Direcció General d'Innovació, Ordenació i Política Lingüística, per la qual s'autoritzen els projectes i s'aproven les dotacions econòmiques als centres presentats al programa d'innovació per a la lluita contra el fracàs escola a través de la realització d'activitats per a la promoció de la música en els col·legis d'educació infantil i primària, instituts d'educació secundària i els conservatoris elementals i professionals de música i dansa públics de la Comunitat Valenciana, segons la resolució de 26 d'octubre de 2012. [2013/517]  
Per la Resolució de 26 d'octubre de 2012, de la Conselleria d'Educació, Formació i Ocupació (DOCV 6893, 31.10.2012) es convoca el programa d'innovació per a la lluita contra el fracàs escola a través de la realització d'activitats per a la promoció de la música en els col·legis d'Educació Infantil i Primària, instituts d'Educació Secundària i els conservatoris elementals i professionals de música i dansa públics de la Comunitat Valenciana. El present programa d'innovació s'inscriu el marc del programa de cooperació territorial del Ministeri d'Educació d'Aprofundiment de Coneixements.  
Conscients dels beneficis que el cultiu de la música reporta en el desenrotllament cognitiu, afectiu i social dels individus, el programa pretén incentivar l'exercici d'activitats de música entre l'alumnat d'educació primària i secundària, així com propiciar la col·laboració entre els centres d'ensenyança general i els centres d'educació musicals, com ara conservatoris de música i dansa, o un altre tipus d'associacions amb fins formatius musicals i culturals.  
Una vegada valorats els projectes per la comissió establida a este efecte i atenent a l'informe elevat per el òrgan instructor a la directora general d'Innovació, Ordenació i Qualitat Educativa, es fa necessària l'aprovació de la dotació econòmica, així com la d'algunes mesures de coordinació.  
En l'exercici de les facultats delegades per la consellera d'Educació, Formació i Ocupació en l'apartat dotzé de la Resolució de 26 d'octubre i en virtut de les competències que li atribuïx el Decret 190/2012, de 21 de desembre, del Consell, pel qual s'aprova el Reglament Orgànic Funcional de la Conselleria d'Educació, Cultura i Esport, vista la proposta del Servici de Programes i Estudis, esta Direcció General d'Innovació, Ordenació i Política Lingüística resol:  
  
  
Primer. Autorització de projectes  
Autoritzar la posada en funcionament durant el curs 2012-2013 dels projectes integrats en el programa d'innovació per a lluitar contra el fracàs escolar a través de la realització d'activitats per a la promoció de la música, així com les dotacions econòmiques corresponents per a portar-los a cap en els centres educatius que s'especifiquen en l'annex.  
  
  
Segon. Realització de projectes  
Els centres autoritzats realitzaran els projectes aprovats en esta resolució en els termes que arreplega la Resolució de 26 d'octubre de 2012.  
  
Tercer. Seguiment i avaluació  
El coordinador del projecte realitzarà el seguiment de les activitats descrites en el projecte durant el curs i avaluarà el desenrotllament del programa en el centre. Les dades extrets d'estos procediments seran inclosos en la memòria de final de curs. La Inspecció Educativa supervisarà, dins de les seues competències, el funcionament correcte d'estos projectes.  
  
Quart. Finançament  
La Conselleria d'Educació, Cultura i Esport, a través de la Direcció General d'Innovació, Ordenació i Política Lingüística, ingressarà a cada centre la quantitat detallada en l'annex d'esta resolució per a dur a terme els projectes aprovats durant el curs 2012-2013. Estes quantitats aniran a càrrec del capítol II, Gasto corrent, del programa 421.50 dels Pressupostos de la Generalitat per a l'exercici 2012, per un import global màxim de 300.000 euros.  
  
Quint. Producció d'efectes  
La present resolució produirà efectes el dia de la seua firma.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació i Formació en el termini d'un mes a comptar de l'endemà de la seua firma. Tot això de conformitat amb el que disposen els articles 107, 114 i 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 27 de desembre de 2012.- La directora general d'Innovació, Ordenació i Política Lingüística: Beatriz Gascó Enríquez.  
CENTROS AUTORIZADOS / CENTRES AUTORITZATS  
  
  
  
  
CENTROS EXCLUÍDOS / CENTRES EXCLOSOS  
  
  
